**Valmistavat luokat**

Rajalan koulun neljä valmistavaa luokkaa toteuttavat MOK-viikkoa (kieli- ja kulttuuritietoinen koulu) seuraavanlaisesti.

Maanantaina ja tiistaina opetusryhmät jaetaan kahteen ryhmään, 1.-3.lk ja 4.-6.lk. Luokkiemme arabian ja venäjän kieliset ohjaajat pitävät opetustuokiot liittyen näihin kieliin ja kulttuureihin. Oppilaat pääsevät tutustumaan kielten ja kulttuurien eroavaisuuksiin ja samankaltaisuuksiin.

Keskiviikkona luokat tutustuvat perustietoon ja -sanastoon koskien maailman kieliä, maita ja kulttuureita. Apuna käytetään esimerkiksi karttoja, kuvia ja musiikkia. Luokat lisäävät koulun ruokalassa sijaitsevaan kielipuuhun oman maan lipun.

Torstaina ja perjantaina oppilaat toteuttavat kielimessut yhteistyössä yleisopetuksen oppilaiden kanssa. Kielimessuilla on esillä kielet ukraina, espanja, sinhala, viro, japani, bengali, venäjä, hollanti, arabia ja farsi.

Työtapoina käytetään ryhmätöitä, tietoiskuja ja työpajatoimintaa.

MOK-viikon teemat kulkevat integroidusti eri oppiaineissa.